CELEX: 32010R0309
Language: sk
Date: 2010-04-09 00:00:00
Title: Nariadenie Komisie (EÚ) č. 309/2010 z  9. apríla 2010 o zatriedení určitého tovaru do kombinovanej nomenklatúry

15.4.2010   
            
            
               SK
            
            
               Úradný vestník Európskej únie
            
            
               L 94/25
            
         NARIADENIE KOMISIE (EÚ) č. 309/2010
   z 9. apríla 2010
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie, a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. apríla 2010
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Trojvrstvová doska z jedľového dreva s celkovými rozmermi 1 000 × 500 × 27 mm.
                  Vonkajšie vrstvy sú hrubé 8,5 mm a pozostávajú z navzájom pozdĺžne zlepených drevených kusov.
                  Stredná vrstva, umiestnená kolmo na smer vlákien vonkajších vrstiev, je hrubá 10 mm a pozostáva z navzájom pozdĺžne zlepených drevených kusov (blokov/latiek).
                  Vonkajšie vrstvy a okraje sú potiahnuté živicou.
                  Pozri obrázok (1).
               
               
                  4412 94 90
               
               
                  Zatriedenie sa určuje podľa všeobecných pravidiel 1 a 6 na interpretáciu kombinovanej nomenklatúry a znením číselných znakov KN 4412, 4412 94 a 4412 94 90.
                  Zatriedenie výrobku do položky 4418 ako výrobky stavebného tesárstva z dreva, konkrétne ako debnenie na betónovanie, je vylúčené, pretože výrobok okrem živicového náteru nemá žiadne iné vlastnosti, na základe ktorých by sa dal identifikovať ako výrobok určený na stavebné účely. Pozri aj vysvetlivky harmonizovaného systému k položke 4418 harmonizovaného systému (predovšetkým poslednú vetu odseku 3). Určené použitie výrobku ako debnenie na betónovanie sa preto nedá určiť na základe jeho vlastností. Výrobok preto nemá objektívne charakteristické črty a vlastnosti, na základe ktorých by sa mohol zatriediť do položky 4418.
                  Vzhľadom na svoje vlastnosti sa výrobok musí zatriediť do číselného znaku 4412 94 90 ako ostatné latovky a spárovky (pozri aj vysvetlivky harmonizovaného systému k položke 4412 odseku 3).
               
            
         
      
         (1)  Obrázok slúži len na informačné účely.